Okresná prokuratúra Senica 
Janka Kráľa 735, 905 45 Senica

Sp. zn. : Pv 90/13/2205	Senica, 9.4.2014
EEČ : 2-19-26-2014

U Z N E S E N I E

Trestná vec:	obvinená XXXXX  
Prečin:	Krivá výpoveď a krivá prísaha podľa § 346 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 13.3.2013, spisová značka Pv 90/13/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 2.3.2012 v čase od 10.00 h do 11.35 h, dňa 6.3.2012 v čase od 13.12 h do 13.30 h, dňa 10.5.2012 v čase od 11.10 h do 13.27 h a dňa 16.7.2012 v čase od 13.07 h do 16.40 h  v XXXXX, na ul. XXXXX, v budove Okresného riaditeľstva PZ, v kancelárii vyšetrovateľa odboru  kriminálnej polície po zákonnom poučení, že ako svedok je povinná vypovedať pravdu a nič nezamlčať a o právnych následkoch krivej výpovede uviedla, že dňa 1.3.2012 v čase po 18.30 h bola v XXXXX časť XXXXX pri cintoríne v osobnom motorovom vozidle zn. XXXXX znásilnená mužom menom XXXXX, ktorú skutočnosť si vymyslela, pretože muž s ktorým na tomto mieste mala dobrovoľne pohlavný styk, jej zaň nezaplatil finančnú čiastku, ktorú je za to sľúbil. 

Uznesením prokurátora Okresnej prokuratúry Senica zo dňa 13.3.2013, spisová značka Pv 90/13/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Uznesením prokurátorky Okresnej prokuratúry Senica sp. zn. Pv 90/13 zo dňa 13.3.2013 bolo voči obvinenej XXXXX podľa § 216 odsek 1 Trestného poriadku podmienečne zastavené trestné stíhanie pre prečin krivej výpovede a krivej prísahy podľa § 346 odsek 1 Trestného zákona, pričom jej bola určená skúšobná doba v trvaní 1 rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 19.3.2013.  

          Po uplynutí skúšobnej doby som z jednotlivých správ zistila, že obvinená XXXXX sa v skúšobnej dobe nedopustila žiadneho protiprávneho konania.  Na Mestskom úrade v XXXXX nebola prejednávaná sťažnosť, ktorá by sa týkala jej osoby, pričom podľa správy  Obvodného úradu XXXXX, odboru všeobecnej vnútornej správy nemá žiadny záznam ani v Ústrednej evidencii priestupkov Ministerstva vnútra Slovenskej republiky. Podľa odpisu z registra trestov nebola v skúšobnej dobe odsúdená. 

Z uvedeného je teda zrejmé, že obvinená XXXXX v skúšobnej dobe viedla riadny život a vyhovela uloženým podmienkam.

 	Vzhľadom k vyššie uvedeným skutočnostiam bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 ods. 4 Tr. por. právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej 
prokuratúry ku Krajskej prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka